**FURUNABBEN BARNEHAGE SA SERVICEERKLÆRING**

**Dette kan du som foresatt og barn forvente deg:**

**Dette skal du oppleve:**

* Du og ditt barn skal bli møtt og tatt hyggelig imot når dere kommer til barnehagen
* Ved henting få tilbakemelding på dagen i dag
* I løpet av barnehagedagen skal barnet få oppfølging etter sitt behov innen rutinesituasjonene slik som søvn, påkleding og måltider
* Måltidene skal skape matglede, være i ett sosialt samspill og det skal være nok tid til å spise
* God atmosfære til lek og utforskning
* Gode natur og bærekraft opplevelser
* Ansatte med fokus på det viktige språkarbeidet i barnehagen
* Ansatte med emosjonskompetanse til det beste for ditt barn
* Det skal være tid til å utvikle seg i eget tempo
* Dere skal møte ansatte som er genuint opptatt av hvert enkelt barn, og som vet hvor verdifull barndommen er
* Barnehagen skal legge til rette for godt samarbeid og god dialog med foresatte

**Du kan forvente:**

* **Vi skal være gode rollemodeller**

Vi skal gå foran og være gode rollemodeller. Være de trygge og omsorgsfulle voksne. Vi skal være de som er lekende og leder an i lek og moro, og bruke vår kompetanse til å ivareta, forstå, utvikle, skape, lære bort å tenke kritisk og være de som gir fra oss de nære og varme møtene.

* **Vi skal ha lekekompetanse**

Vi skal være veiledere til god lek og hjelpe barnet til egen god lekekompetanse. Leken skal komme først og vi skal gi den læring og mestring

* **Vi skal være gode språkmodeller**

Vi skal være de som går foran med godt språk og veileder til barnets beste i språkutvikling. Vi skal leke med språk og undre oss. Barnet skal få kjennskap til de gode lesestundene og inneha språkglede.

* **Vi skal la barnet ditt bli god til «å ta vare på» og lære om natur og bærekraft**

Vi skal gi hvert enkelt barn forståelse, opplevelser, medansvarlighet til å lære de til å ta vare på seg selv, andre og mijøet.

* **Vi skal se det beste i barnet ditt**

I vårt store fellesskap er vi opptatte av at nettopp ditt barn er unikt. Ditt barn skal bli sett for sine styrker og gode egenskaper. De skal vi løfte frem og vi skal anerkjenne barnet ditt for alt det gode som det er.

**Forventinger til samarbeid mellom barnehagen og hjem**

* Deler viktig informasjon og snakker med oss daglig
* Gi tydelig beskjed til oss at du og ditt barn har kommet til barnehagen eller går hjem
* Gi beskjed til oss om andre om det er andre enn dere som foresatte skal hente barnet
* Er flink til å gi beskjed via Mykid om ditt barn ikke kommer eller blir forsinket til

kjernetiden 09.30

* Gjøre seg kjent med barnehagens vedtekter og årsplan
* Lese informasjon hver dag på Mykid
* Gi tilbakemelding på barnehagens innhold, vise engasjement og møte til arrangementer
* Svare på brukerundersøkelsen
* Møte opp til avtalt tid til foreldresamtaler, foreldremøter, dugnader
* Ha tillit til at vi tar gode valg for ditt barn
* Lytte til råd og veiledning

**Forbedring av Furunabben sitt barnehagetilbud**

Hvis du som foresatt mener at barnehagen ikke holder det som er lovet, ber vi deg ta kontakt med daglig leder eller pedagogisk leder på ditt barns avdeling

Vi skal da:

-Sjekke egne rutiner

-Vurdere behovet for å endre praksis

-Gi mer informasjon til økt forståelse av eksisterende praksis